മങ്ങിയ വെളിച്ചത്തിലേക്ക് കണ്ണുകൾക്ക് ക്രമീകരിക്കാനുള്ള ബുദ്ധിമുട്ടാണ് നിശാന്ധത. ഇത് ബാധിച്ച വ്യക്തികൾക്ക് കുറഞ്ഞ അളവിലുള്ള പ്രകാശത്തിൽ വ്യക്തമായി തിരിച്ചറിയാൻ കഴിയില്ല. നിശാന്ധത ഉള്ള ആളുകൾക്ക് ഇരുട്ടിൽ കാഴ്ച കുറവാണ്, പക്ഷേ വേണ്ടത്ര വെളിച്ചം ഉണ്ടാകുമ്പോൾ കഴ്ചയ്ക്ക്യാതൊരു പ്രശ്നവും ഉണ്ടാകില്ല. 

കുറഞ്ഞ പ്രകാശസാഹചര്യങ്ങൾ തിരിച്ചറിയാൻ കാരണമാകുന്ന കണ്ണ് പിഗ്മെന്റായ റോഡോപ്സിൻ ഉൽ‌പാദനം തടസ്സപ്പെടുത്തുന്നതിലൂടെ വിറ്റാമിൻ എ അപര്യാപ്തത കാഴ്ചയെ ബാധിക്കുന്നു.റോഡോപ്സിൻ റെറ്റിനയിൽ കാണപ്പെടുന്നു, ഇത് റെറ്റിനൽ (വിറ്റാമിൻ എ യുടെ സജീവ രൂപം), ഓപ്‌സിൻ (ഒരു പ്രോട്ടീൻ) എന്നിവ ഉൾക്കൊള്ളുന്നു. വിറ്റാമിൻ എ കുറവുള്ള ഭക്ഷണ ശീലങ്ങൾ മൂലം ശരീരത്തിന് ആവശ്യമായ അളവിൽ റെറ്റിനൽ സൃഷ്ടിക്കാൻ കഴിയില്ല എന്നതിനാൽ, കണ്ണിലെ റോഡോപ്സിൻ കുറയുന്നു, ഇത് നിശാന്ധതക്ക് കാരണമാകുന്നു. 

കണ്ണിന്റെ പുറംഭാഗത്തെ മൂടുന്ന മെംബ്രേനായ കൺജങ്ക്റ്റിവയിലെ ഗോബ്ലറ്റ് സെല്ലുകൾ നഷ്ടപ്പെടുന്നതുമായി വിറ്റാമിൻ എ കുറവ് മൂലമുണ്ടാകുന്ന നിശാന്ധത ബന്ധപ്പെട്ടിരിക്കുന്നു. മ്യൂക്കസ് സ്രവിക്കുന്നത് ഗോബ്ലറ്റ് സെല്ലുകൾ കാരണമാണ്,അതിനാൽ അവയുടെ അഭാവം കണ്ണുകളിൽ കണ്ണുനീർ ഉത്പാദിപ്പിക്കുന്നതിൽ കുറവുണ്ടാക്കി സീറോഫ്താൾമിയയ്ക്ക് കാരണമാകുന്നു. നശിച്ച എപ്പിത്തീലിയൽ, മൈക്രോബിയൽ കോശങ്ങൾ കൺജക്റ്റിവയിൽ അടിഞ്ഞു കൂടുകയും, അണുബാധയ്ക്കും അന്ധതയ്ക്കും കാരണമാവുകയും ചെയ്യും. 

നിശാന്ധത കുറയ്ക്കുന്നതിന് വിറ്റാമിൻ എ നില മെച്ചപ്പെടുത്തേണ്ടതുണ്ട്. വിറ്റാമിൻ എ അടങ്ങിയ ഭക്ഷണ സീലങ്ങൾ അത്യാവശമാണ്. നിശാന്ധതയ്ക്കുള്ള അനുബന്ധ ചികിത്സയിൽ വിറ്റാമിൻ എ (200,000 IU) റെറ്റിനൈൽ പാൽമിറ്റേറ്റ് രൂപത്തിൽ വായിലൂടെ എടുക്കേണ്ടതാണ്, ഇത് വർഷത്തിൽ രണ്ടോ നാലോ തവണ നൽകാറുണ്ട്. ഇൻട്രാമുസ്കുലർ കുത്തിവയ്പ്പുകൾ മോശമായി ആഗിരണം ചെയ്യപ്പെടുന്നു എന്നതിനാൽ അത്രകണ്ട് ഫലപ്രദമല്ല. ഗോതമ്പ്, പഞ്ചസാര, പാൽ എന്നിങ്ങനെ ഒരുപാട് ഭക്ഷണങ്ങളിൽ വിറ്റാമിൻ എ അടങ്ങിയിട്ടുണ്ട്. കരോട്ടിനോയിഡുകൾ അടങ്ങിയ മഞ്ഞ-ഓറഞ്ച് പഴങ്ങളുടെയും പച്ചക്കറികളുടെയും ഉപയോഗം, പ്രത്യേകിച്ച് ബീറ്റാ കരോട്ടിൻ നിശാന്ധത തടയുന്നു. എന്നിരുന്നാലും, കരോട്ടിൻ റെറ്റിനോളിലേക്ക് പരിവർത്തനം ചെയ്യുന്നത് ഓരോ വ്യക്തിക്കും വ്യത്യസ്തമായിരിക്കും, ഭക്ഷണത്തിലെ കരോട്ടിന്റെഅളവും വ്യത്യാസപ്പെട്ടിരിക്കുന്നു. 

ആഗോള സംരംഭങ്ങൾ
നിശാന്ധത
കാരണങ്ങൾ
അണുബാധ